Bransfieldstredet

Bransfieldstredet er omtrent 100 km bredt og strekker seg 300 km fra sørvest til nordøst mellom Sør-Shetlandsøyene og Den antarktiske halvøy. Det ble navnsatt omkring 1825 av James Weddell etter Edward Bransfield som kartla Sør-Shetlandsøyene i 1820. Argentina kaller stredet Mar de la Flota.

Et område på 1021 kvadratkilometer av den vestlige delen av Bransfieldstredet, utenfor Low Island, er beskyttet som spesielt verneområde i Antarktis (ASPA nr. 152). Dette er ett av bare to kjente steder i nærheten av USAs forskningsstasjon Palmer Station der det er mulig å gjennomføre bunntråling for bentiske studier.

23. november 2007 traff det liberiaregistrerte cruiseskipet (ombygd forskningsskip) MS «Explorer» et isfjell og sank i Bransfieldstredet utenfor King George Island. Alle de 154 passasjerene ble plukket opp av hurtigruteskipet MS «Nordnorge» som var et par timer unna.Dagbladet 23. november 2007

 Referanser 

 Eksterne lenker 
 Management Plan for Antarctic Specially Protected Area No 152 Antarktistraktatens sekretariat

Kategori:Antarktishalvøyas geografi
Kategori:Britisk Antarktis
Kategori:Verneområder i Antarktis
Kategori:Sund i Antarktis
Kategori:Artikler i Antarktis-prosjektet